Misrda ekstremistlar bilan aloqadorlikda gumon qilingan AQSh elchixonasi ishchisi qo‘lga olindiAQShning Qohiradagi elchixonasida ishlaydigan kishi Misr xavfsizlik xizmati xodimlari tomonidan hibsga olindi. Daily News Egypt nashrining xabar berishicha, u diniy ekstremistlar guruhi bilan aloqa qilganlikda ayblanmoqda. Elchixona vakillari maxsus bayonot berib, ushbu axborotni tasdiqladi. Ta’kidlanishicha, qo‘lga olingan ishchining ismi Ahmad Ali bo‘lib, u 42 yoshda. Ahmad Ali qorovul bo‘lib ishlagan. Misr prokuraturasi uni “Hilvon brigadasi” terrorchi guruhi faoliyatiga daxldor deb hisoblamoqda. U brigada rahbari sifatida 13 qo‘poruvchilik harakatida ishtirok etgani aytilmoqda.